《绍兴乐府》
宋代·宋翔

天意回，皇母归。
戢烽燧，敞宫闱，
朝阳赫奕明鞠衣。惟皇之孝，
惟母之慈。陈仙仗，
荐寿卮。从之冢后与庶妃，
奏之九成与咸池。沓珍瑞，
骈福祺，山陬水裔咸熙熙。
惟天之象，与帝之宜。
千万年，无穷期。

作者简介：建宁建阳人，一作崇安人，字子飞。高宗绍兴二十一年进士。累官国子监簿。受知于张浚，为十客之一。寻差湖南帅司参议官，以朝散大夫致仕。有《梅谷集》。